Diari Oficial de la Generalitat Valenciana


Sumari del DOGV 9097, del 01-06-2021 (2021/5697)

RESOLUCIÓ de 20 de maig de 2021, del director general de Relacions amb les Corts, per la qual es publica la pròrroga del conveni marc entre l'Autoritat de Transport Metropolità de València (ATMV) i Renfe Viajeros Sociedad Mercantil Estatal, SA, per a la utilització de la targeta sense contacte Móbilis o futures evolucions en els serveis de rodalia de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9097

Data del DOGV
:   01-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5697


Data del document
:   20-05-2021

Organisme emissor
:   Presidència de la Generalitat

Tipus de document
:   Resolució

RESOLUCIÓ de 20 de maig de 2021, del director general de Relacions amb les Corts, per la qual es publica la pròrroga del conveni marc entre l'Autoritat de Transport Metropolità de València (ATMV) i Renfe Viajeros Sociedad Mercantil Estatal, SA, per a la utilització de la targeta sense contacte Móbilis o futures evolucions en els serveis de rodalia de València. [2021/5697]  
L'Autoritat de Transport Metropolità de València (ATMV) i Renfe Viajeros Sociedad Mercantil Estatal, SA, han subscrit, prèvia tramitació reglamentària, els dies 24 d'abril i 5 de maig de 2021, la pròrroga del conveni marc per a la utilització de la targeta sense contacte Móbilis o futures evolucions en els serveis de rodalia de València, i d'acord amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 19 de maig de 2021 i número 909/2021, és procedent la publicació en el Diari Oficial de la Generalitat Valenciana de la pròrroga del conveni marc esmentat, que figura annexa a aquesta resolució.  
  
València, 20 de maig de 2021.- El director general de Relacions amb les Corts: Antonio Torres Salvador.  
  
  
Pròrroga del conveni-marc entre l'Autoritat de Transport Metropolità de València i Renfe Viajeros, Sociedad Mercantil Estatal, SA, per a la utilització de la targeta sense contacte Móbilis o futures evolucions en els serveis de rodalia de València  
  
Reunits  
D'una part, Renfe Viajeros Sociedad Mercantil Estatal, SA (d'ara endavant Renfe Viajeros), amb domicili social a Madrid, avinguda de Pius XII, 110, amb NIF R75335074, constituïda el dia 11 de desembre de 2013, davant el notari del Col·legi de Madrid, José Manuel Senante Romero, sota el número del seu protocol 3.553, inscrita en el Registre Mercantil de Madrid tom 31.997, foli 1, secció 8, i full M-575733, representada per Isaias Táboas Suárez, degudament autoritzat per aquesta societat, en virtut dels poders atorgats el dia 22 d'octubre de 2019 davant el notari del Col·legi de Madrid, Tomás Pérez Ramos, amb el número 5.447 del seu protocol, inscrits en el Registre Mercantil de Madrid, tom 38.967, foli 7, inscripció 85a i full M-575733.  
I, d'una altra part, l'Autoritat de Transport Metropolità de València (d'ara endavant «ATMV»), amb NIF número M-6822723Q, i seu a València, plaça de Tetuan 10, CP 406003 València, i en el seu nom i representació el conseller Arcadi España García, en la seua qualitat de president del Consell d'Administració d'ATMV, en exercici de la competència que té atribuïda en virtut del que es disposa en l'article 9.1.a del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València, en relació amb l'article 7.2.a 1r) i 8.1.g del mateix text.  
Les parts intervinents es reconeixen mútuament la capacitat legal necessària per a formalitzar la present pròrroga, i a l'efecte:  
  
Exposen  
I. Que amb data 25 d'abril de 2019, Renfe Vajeros i ATMV van subscriure un conveni marc a fi d'establir les condicions generals per a la incorporació dels títols de transport de rodalia de Renfe Viajeros en la targeta Móbilis de l'ATMV.  
II. Que aquest conveni marc estableix, en la seua clàusula huitena, una vigència inicial de dos anys des de la data de la seua signatura, podent-se prorrogar de manera expressa i per escrita per les parts per períodes anuals, fins al màxim permés per la normativa d'aplicació.  
En el marc d'aqueixa previsió les parts consideren oportú subscriure una pròrroga del conveni-marc inicialment subscrit en els termes recollits en el seu clausulat.  
De conformitat amb tot l'exposat, és voluntat de les parts relacionades en l'encapçalament aprovar la present pròrroga, en les condicions que es fixen en les següents:  
Clàusules  
  
Primera. Objecte  
El conveni marc subscrit es prorrogarà en els termes en què va ser redactat, des del dia 25 d'abril de 2021 fins al dia 24 d'abril de 2022, tots dos dies inclosos, sense perjudici de la possibilitat de la seua pròrroga per períodes anuals, per mutu acord de les parts.  
  
Segona. Subsidiarietat  
En el no previst expressament en la present pròrroga, resultarà de plena aplicació les clàusules i disposicions del conveni-marc formalitzat el dia 25 d'abril de 2019.  
  
Tercera. Publicitat de la present pròrroga  
Les parts acorden, que una vegada subscrita la pròrroga i inscrita en el Registre de convenis de la Generalitat, aquesta serà publicada en el Diari Oficial de la Generalitat Valenciana, i això sense perjudici que aquesta siga objecte de publicitat en els termes establits la Llei 19/2013, de 9 de desembre, de transparència, accés a la informació pública i bon govern; i en la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana.  
  
Així ho acorden i convenen, a la fi de la qual cosa i per a la deguda constància, signen la present pròrroga del mencionat conveni marc.  
  
24.04.2021. Per l'Autoritat de Transport Metropolità de València: Arcadi España García.  
05.05.2021. Per Renfe Viajeros Sociedad Mercantil Estatal, SA: Isaías Táboas Suárez.